שמעון ברנשטיין

שמעון גרשון ברנשטיין (אנגלית: Simon Gershon Bernstein; 15 באוגוסט 1884, לטביה - 19 בדצמבר 1962, ניו יורק) היה חוקר ספרות ושירת ימי הביניים, סופר, עורך ופעיל ציוני.

קורות חייו

נולד ביעקובשטאדט (קורלאנד) שבלטביה בשנת 1884. למד לשונות שמיות, היסטוריה ופילוסופיה בברלין, שטרסבורג ובברן ובשנת 1906 קיבל דוקטורט על עבודתו " Knig Nebucadnezar Von Babel in Der Jdischen Tradition: Ein Beitrag Zur Untersuchungung Der Haggadischen Elemente Enter Vergleichung Arabischer, Syrisc".  בין השנים 1908 ל-1911 היה המזכיר העברי של החברה להפצת ההשכלה בקרב יהודי רוסיה בפטרבורג. בשנת 1912 הצטרף להסתדרות הציונית העולמית ועבד במשרדה הראשי בברלין עד שנת 1915. 

בעת המלחמה החיילים היהודים בצבא רומניה הופלו לרעה, נרדפו ונחשדו בריגול. הגנרל הרומני פרזאן פרסם הוראה על פיה: "כל היהודים, הסוחרים, ילדיהם ונשותיהם מרגלים המה". ידיעות על הנעשה רוכזו באמצעות החיילים הרוסים באודסה ופורסמו ב-1918 על ידי שמעון ברנשטיין לפי הזמנת משרד התנועה הציונית בקופנהגן.

בין השנים 1915 ל-1920 עבד במשרדיה בקופנהגן, ובין השנים 1921 ל-1922 היה מזכיר מחלקת הארגון של התנועה בלונדון. 

בשנת 1922 התיישב בארצות הברית והחל לערוך את השבועון היידי "דאס אידישע פאלק" ("Dos Yiddishe Folk") של ארגון ציוני אמריקה עד לשנת 1953.

בנוסף לכתיבתו העיתונאית כתב ספרים בנושאים שונים. בין השאר חקר פיוטים של יהדות ספרד, איטליה וביזנטיון. הוא פרסם מהדורות מדעיות של השירה העברית בימי הביניים.

פרסם מאמרים בירחונים סיני וארשת.

מספריו 
 בחזון הדורות, הוצאת בלוך, 1928
 שומרי החומות. זרמים ותקופות בתחיה הישראלית, הוצאת מצפה, תרצ"ח
 משירי ישראל בטילה: אוסף שירים ופיוטים מן המאה הט"ז, הי"ז והי"ח, עם מבוא והערות, ירושלים, הוצאת דרום
 שירי הקודש מאת משה אבן עזרא, הוצאת מסדה, תש"ז
 על נהרות ספרד - קינות כמנהג ספרד על חורבן ירושלים, הוצאת מחברות לספרות בסיוע מוסד הרב קוק, 1956
 שירי יהודה הלוי, 1944

 The divan of Leo de Modena, collection of his Hebrew poetical works, Hebrew Press of the Jewish Publication Society of America, Philadelphia, 1932

לקריאה נוספת 
 ד"ר שמעון ברנשטיין ז"ל \ נפתלי בן מנחם, סיני, 1962
  Simon Bernstein, scholar, author, editor (His Jewish scholarship in America), Joshua Modlinger, Shoulson Press 1949

קישורים חיצוניים

הערות שוליים

יהודים לטבים
עורכי עיתונים ביידיש
עורכי עיתונים יהודים אמריקאים
סופרים יהודים אמריקאים
סופרים כותבי יידיש
חוקרי שירת ימי הביניים
פעילים ציונים בגרמניה
פעילים ציונים בדנמרק
פעילים ציונים בבריטניה
פעילים ציונים בארצות הברית
ילידי 1884
נפטרים ב-1962